**BIRŽŲ RAJONO KRATIŠKIŲ MOKYKLOS – DAUGIAFUNKCIO CENTRO**

**UGDYMO(SI) PROCESO ORGANIZAVIMAS NUOTOLINIU BŪDU NUO 2020-03-30**

|  |  |
| --- | --- |
|  **Nuotolinio mokymo organizavimas** | Nuotolinis mokymas  organizuojamas pagal pamokų  tvarkaraštį. El. dienyne „Mano dienynas“ mokiniams, tėvams bus pateiktas veiklų tvarkaraštis, kurį persiųs dalyko mokytojas kiekvieną penktadienį. Šiame plane bus nurodytos visos savaitės pamokos ir pagrindinės veiklos. Galėsite iš anksto pasirūpinti reikalingomis mokymuisi priemonėmis, susisiekti su mokytojais kilus neaiškumams.  |
| Mokytojai, klasių vadovai, pagalbos mokiniui ir kiti specialistai su mokiniais komunikuoja nuo 9.00 val. iki 14.30 val.  |
| Pamokų laikas: 1 pamoka 9.00 - 9.30 val. 2 pamoka 9.40 – 10.10 val. 3 pamoka 10.20 – 10 50 val. 4 pamoka 11.00 – 11.30 val.  5 pamoka 11.40 – 12.10 val. 6 pamoka 12.20 – 12.50 val. 7 pamoka – 13.00 – 13.30 val. |
| Konferencinės pamokos, pasitarimai su mokytojais, mokiniais organizuojami naudojantis Zoom.us, Messenger programomis. Prisijungimo klausimais konsultuoja klasių vadovai.  |
| **Mokinių lankomumo fiksavimas** | 1. Jei mokinys per savaitę atliko mokytojo pateiktas užduotis, laikoma, kad jis aktyviai mokosi; 2. ,,n” raidė žymima tėvams pranešus, kad mokinys serga;3. Klasės vadovas bendrauja su mokinių tėvais mokinių dalyvavimo ugdymo procese klausimais. Jei mokinys yra neaktyvus, per savaitę neatlieka duotų užduočių, informuojami mokinio tėvai, administracija. Klasės vadovai su mokinio tėvais bendrauja ir ieško sprendimo būdų dėl mokinio dalyvavimo nuotolinio mokymo veiklose. |
| **Pagalbos mokiniui specialistų darbas** | Logopedė organizuoja mokinių, turinčių specialiųjų ugdymosi poreikių, ugdymą pagal pamokų tvarkaraštį, bendradarbiauja su ikimokyklinio ugdymo,pradinių klasių/dalykų mokytojais.  |
| **Neformalus švietimas** | Neformaliojo švietimo programų užsiėmimai ( būreliai) vyksta pagal tvarkaraštį pasibaigus pamokų laikui. Mokytojai organizuodami būrelio veiklas naudoja skaitmenines priemones, vykdo kūrybines užduotis, naudojant virtualias aplinkas pagal būrelio specifiką.  |
| **Komunikacija - bendravimas** | Klasių vadovai su mokiniais ir jų tėvais gali bendrauti per socialinių tinklų uždaras grupes ir kitas priemones. Komunikacija su progimnazijos bendruomene vyksta elektroniniu paštu, [www.manodienynas.lt](http://www.manodienynas.lt/) aplinkoje.  |
| **Atsakomybė** | Mokinys laiku atlieka mokytojų, klasių vadovų, neformaliojo švietimo būrelių vadovų skirtas užduotis, jungiasi prie el. dienyno, virtualių mokymosi erdvių. Bendrauja ir bendradarbiauja su mokytojais, klasės vadovu, pagalbos mokiniui specialistais bei kitais mokyklos-daugiafunkcio centro darbuotojais.Tėvai atsakingi už nuotoliniam mokymui reikalingų mokymo priemonių, internetinio ryšio aprūpinimą, mokinių lankomumo kontrolę, bendradarbiavimą su klasės vadovu vaiko ugdymo klausimais. |